《湘山寺 其一》
清代·汤右曾

花雨飘宝幢，微风韵塔铃。驯鸽上斋钵，老僧间诵经。

客子入门来，佛镫晚荧荧。被径蔓萝葛，闻香启幽扃。

法界优昙华，三岁始一零。寺有千日莲，三年一开落。

廊深苔藓古，地僻草木灵。缅惟咸通来，日月如奔霆。

颀然金粟老，仿佛长眉青。

作者简介：（1656—1722）清浙江仁和人，字西厓。康熙二十七年进士，授编修，官至吏部侍郎，兼掌院学士。条议甚众。工诗，继朱彝尊并为浙派领袖。有《怀清堂集》。